Mats Tangestuen

Mats Tangestuen (født 1975) er en norsk historiker som fra 2025 er leder for Norges Hjemmefrontmuseum.

Tangestuen har forsket på de norske jødenes flukt til Sverige under den annen verdenskrig.

Han var i mange år faglig leder ved Jødisk Museum i Oslo. I 2018 deltok han i debatten rundt Marte Michelets bok Hva visste hjemmefronten?, der han var svært kritisk til Michelets fremstilling. Høsten 2020 gav han, sammen med Elise Barring Berggren og Bjarte Bruland, ut boken Rapport frå ein gjennomgang av Hva visste hjemmefronten?, der forfatterne kom med kritikk av Michelets bok, og fremholdt at feilen i den var «så mange og så alvorlige» at de måtte imøtegås i bokform. 

I 2023 redigerte Tangestuen boken Krigen, Holocaust og hjemmefronten, der han i et brev opprinnelig skrevet til Gyldendal Norsk Forlag anfører at en rekke feil i Michelets fortsatt ikke var rettet opp.Tangestuen, Mats (red.), Krigen, Holocaust og hjemmefronten, Forlaget Press 2023 Historieprofessor John Peter Collett mente at den nye boken var et eksempel på fremragende historievitenskap, og konkluderte med at Michelets påstander med den i hovedsak var tilbakevist. Bokens hovedpoeng er at Hjemmefronten ikke fikk særlig presise advarsler og at deres informanter ikke visste særlig mye om hva som ventet jødene.

 Bibliografi 
 Også jødene kom for øvrig over grensen høsten 1942. Jødiske flyktninger fra Norge i Sverige 1940-1945. Hovedoppgave i historie, Universitetet i Bergen, Bergen 2004.
  Medforfatter sammen med Bjarte Bruland (2011): «The Norwegian Holocaust : changing views and representations» i: Scandinavian Journal of History, 36(5), s. 587-604.
 Medforfatter sammen med Bjarte Bruland og Elise Barring Berggren: Rapport frå ein gjennomgang av Hva visste hjemmefronten?, Dreyer (2020) 
 Redaktør for Krigen, Holocaust og hjemmefronten (Dreyers forlag, 2023)

 Referanser 

 Eksterne lenker  
 Publikasjoner av Mats Tangestuen i BIBSYS

Kategori:Norske krigshistorikere